Regeringen og Folketingets partier er efter flere dages forhandlinger blevet enige om , hvad der skal være en del af anden fase af genåbningen af Danmark. Nedenstående erhverv og skoleklasser kan komme tilbage til hverdagen, hvis de lever op til sundhedsmyndighedernes krav. Regeringen og myndighederne understreger, at god hygiejne og fysisk afstand fortsat er altafgørende for, at smittetrykket ikke stiger voldsomt . Åbningen vil derfor også kræve, at butikker og skoler efterlever retningslinjer fra Sundhedsstyrelsen. Steder, der må åbne: Straks Professionel idræt – uden tilskuere – herunder Superligaen i fodbold Flere i det private kan møde ind på arbejde Idræts- og foreningsliv - udendørs Zoologiske anlæg, hvor gæsterne er i bil Kritiske offentlige arbejdspladser – herunder Forsvaret 11. maj Restauranter - nærmere retningslinjer om åbningstid, fysisk afstand endnu ikke besluttet Caféer - nærmere retningslinjer om åbningstid, fysisk afstand endnu ikke besluttet Detailhandel Storcentre 18. maj 6.- 10.klasser - kommuner kan selv planlægge det. Gælder også klubtilbud. Undervisning og eksamener med krav om fysisk fremmøde - desuden åbning af STU, EUD og GU Biblioteker (kun ind- og udlån) Folkekirken og trossamfund i gang Efterskoler (gradvist fra 18.maj) Uafklaret: De danske grænser - seneste 1. juni vil Regeringen melde noget ud Botaniske haver Må endnu ikke åbne: Barer Natklubber og diskoteker Fitnesscentre Teatre og biografer Forhandlinger om fase tre og fire fortsætter Forud for forhandlingerne har økonomiske - og sundhedsfaglige eksperter regnet på forskellige scenarier. Den ene rapport slår blandt andet fast, at epidemien i Danmark ”med al sandsynlighed” vil dø ud , hvis vi fortsætter som hidtil – og hvis vi åbner lidt mere op. Beregningerne har ligget til grund for partiernes beslutning. Forhandlingerne torsdag er foregået i statsministerboligen på Marienborg i Nordsjælland, hvor alle ledere af Folketingets partiet har været samlet for at forhandle fase to. Parterne tager torsdag aften hul på forhandlingerne om fase tre og fire, men har endnu ikke sat en dato på, hvordan disse kan finde sted.

Opsummering:
Plan for næste fase af genåbningen er på plads, og det indebærer blandt andet åbning af caféer, skoler og professionel idræt.